PATVIRTINTA

Vilniaus rajono savivaldybės tarybos

2016 m. sausio 29 d. sprendimu Nr. T3-3

(Vilniaus rajono savivaldybės tarybos

2021 m. gruodžio 17 d. sprendimo Nr. T3-356

nauja redakcija)

**VILNIAUS RAJONO SAVIVALDYBĖS KORUPCIJOS PREVENCIJOS 2016-2025 METŲ PROGRAMOS**

**ĮGYVENDINIMO PRIEMONIŲ PLANAS**

|  |  |  |  |  |  |
| --- | --- | --- | --- | --- | --- |
| Eil.Nr. | Problema | Priemonė | Vykdytojas (-ai) | Įvykdymo terminas | Laukiamo rezultato vertinimo kriterijai |
| 1. | Yra rizika, kad gyventojai nepakankamai informuojami apie tai, kur savivaldybė gauna pajamas ir kaip išleidžia biudžeto lėšas per metus. | Sukurti savivaldybės biudžeto išlaidų ir pajamų viešinimo sistemą. | Savivaldybės administracijos Viešųjų ir tarptautinių ryšių skyrius, Biudžeto planavimo skyrius | Kasmet | Gyventojai kartą per pusmetį savivaldybės interneto puslapyje informuojami apie gautas pajamas ir patirtas išlaidas. |
| 2. | Yra tikimybė, kad parengiant Savivaldybės veiklos sritis, kuriose bus atliekamas korupcijos pasireiškimo tikimybės nustatymas, ne visada gali būti atsižvelgiama į atliktų tyrimų ar auditų metu nustatytą korupcijos riziką tam tikrose Savivaldybės veiklos srityse. | Į Savivaldybės veiklos sritį, kurioje būtų tikslinga nustatyti Korupcijos pasireiškimo tikimybę, parinkti įvertinus atliktų tyrimų ar apklausų rezultatus, gautus skundus ar pranešimus, atsižvelgiant į Lietuvos Respublikos specialiųjų tyrimų tarnybos rekomendacijas ir specialiųjų tyrimų tarnybos direktoriaus 2021-11-30 įsakymu Nr. 2-246 „Dėl korupcijos pasireiškimo tikimybės nustatymo ir jo atlikimo tvarkos rekomendacijųpatvirtinimo“. | Antikorupcijos komisija | Kasmet III ketvirtyje | Įvertinta korupcijos pasireiškimo tikimybė ir parengta išvada. |
| 3. | Viešųjų ir privačių interesų neatskyrimas yra viena iš korupcijos prielaidų, galinti pasireikšti savivaldybėje. | Kontroliuoti, ar Savivaldybės darbuotojai, kuriems privaloma teikti privačių interesų deklaracijas, jas laiku pateikia. | Savivaldybės administracijos Personalo skyrius, Tarybos sekretorius  | Nuolat | Asmenų, kuriems privaloma pateikti privačių interesų deklaracijas, skaičius 100 proc. |
| 4. | Visuomenėje gali būti susidariusi nuomonė apie neskaidrią Savivaldybės kontroliuojamų įmonių ir įstaigųveiklą. | Užtikrinti, kad Savivaldybės kontroliuojamų įmonių ir įstaigų vadovai, jų pavaduotojai bei struktūrinių padalinių vadovai ir jų pavaduotojai deklaruotų viešuosius ir privačius interesus. | Savivaldybės administracijos Personalo skyrius, atsakingų įstaigų ir įmonių vadovai | Nuolat | Viešųjų ir privačių interesų derinimo įstatymo nuostatų pažeidimų nebuvimas. |
| 5. | Tikėtinas interesantų nepasitenkinimas teikiamų paslaugų kokybe bei Savivaldybės darbuotojų bendravimu. | Užtikrinti, kad Savivaldybės interesantai turėtų galimybę anoniminėse anketose pareikšti savo nuomonę apie suteiktų paslaugų kokybę beijuos aptarnavusių Savivaldybės administracijos darbuotojų pagirtiną ar netinkamą elgesį. | Savivaldybės administracijos Bendrasis skyrius, seniūnijų seniūnai  | Nuolat | Gaunamų pranešimų skaičius ir jo dinamika. Neigiamų ir teigiamų pranešimų skaičius. |
| 6. | Yra rizika, kad gyventojų nuomonė apie korupcijos paplitimą yra didesnė negu realiai paplitusi pati korupcija. | Nuolatos viešinti visas korupciją mažinančias priemones, kurti nepakančios teisės nusižengimams savivaldybės įvaizdį. | Antikorupcijos komisija**,**Savivaldybės administracijos Viešųjų ir tarptautinių ryšių skyrius  | Nuolat | Padidės bendras pasitikėjimas Savivaldybės veikla. Asmenų pasitikėjimo Savivaldybės institucijomis didėjimas, atsižvelgiant į gaunamus skundus ir jų skaičiaus kitimą. |
| 7. | Yra rizika, kad gyventojai nepakankamai informuojami apie Savivaldybės valdomą nekilnojamąjį turtą, nekilnojamojo turto sandorius, apie vykdomus ir planuojamus projektus, viešųjų pirkimų informacijos, rengiamų ir išduotų statybos leidimų, įsiteisėjusių teismo sprendimų, Seimo kontrolieriaus sprendimai, kuriuose konstatuojami teisės aktų pažeidimai. | Savivaldybės duomenų bazių atskleidimas visuomenei, t. y. informacijos apie Savivaldybės valdomą nekilnojamąjį turtą, informacijos apie nekilnojamojo turto sandorius, viešų susitikimų protokolų, informacijos apie vykdomus ir planuojamus projektus, viešųjų pirkimų informacijos, rengiamų ir išduotų statybos leidimų, įsiteisėjusių teismo sprendimų, kuriuose konstatuojami teisės aktų pažeidimai, ir pan. prieinamumas visuomenei. | Savivaldybės administracijos struktūrinių padalinių vadovai | Nuolat | Atvertų duomenų bazių visuomenei skaičius (ne mažiau kaip 1-2 kasmet). |
| 8. | Yra rizika, kad dalis administracinių procedūrų trunka per ilgai ir yra sudėtingo pobūdžio, dėl toasmenims, siekiantiems gauti kokybiškas administracines paslaugas, gali atsirasti korupcijos pasireiškimo rizika. | Savivaldybės gyventojams viešinti informaciją apie internetuteikiamas administracines paslaugas. | Savivaldybės administracijos Viešųjų ir tarptautinių ryšių skyrius  | Nuolat  | Internetu teikiamų paslaugų skaičiaus didėjimas.  |
| 9. | Yra rizika, kad priimami teisės aktai gali būti inicijuoti ir priimti sprendimai gali būti palankūs vienai suinteresuotai gyventojų grupei, paminant daugumos suinteresuotų šalių interesus. | Antikorupciniu požiūriu vertinti teisės aktų projektus. | Teisės aktų projektų vertintojai | Nuolat | Įvertinti visi teisės aktų projektai, kuriuos privaloma įvertinti pagal Korupcijos prevencijos įstatymo 8 straipsnio 1 dalies nuostatas. |
| 10. | Yra grėsmė priimti į valstybės tarnybą asmenis, turinčius kitose veiklose susikompromitavusio arba teisto asmens statusą. | Kreiptis dėl informacijos apie asmenį, siekiantį eiti pareigas Savivaldybės institucijoje, įstaigoje ar įmonėje, pateikimo, kai siekiamos eiti pareigos yra įtrauktos į Vilniaus rajono savivaldybės administracijos direktoriaus 2015-11-18 įsakymu Nr. A27(1)-2696 patvirtintą Vilniaus rajono savivaldybės pareigybių, į kurias prieš skirdama asmenį, savivaldybė pateiks rašytinį prašymą Specialiųjų tyrimų tarnybai dėl informacijos apie šias pareigas siekiantį eiti asmenį, sąrašą  | Savivaldybės administracijos Personalo skyrius | Nuolat | Savivaldybėje valstybės tarnautojais ir jiems prilygintais asmenimis galės tapti tik nepriekaištingos reputacijos asmenys. Kreiptasi į Specialiųjų tyrimų tarnybą tais atvejais, kai asmuo siekė eiti pareigas, kurios įtrauktos į Vilniaus rajono savivaldybės administracijos direktoriaus 2015-11-18 įsakymu Nr. A27(1)-2696 patvirtintą Vilniaus rajono savivaldybės pareigybių, į kurias prieš skirdama asmenį, savivaldybė pateiks rašytinį prašymą Specialiųjų tyrimų tarnybai dėl informacijos apie šias pareigas siekiantį eiti asmenį, sąrašą |
| 11. | Yra rizika, kad yra asmenų, dirbančių valstybės tarnyboje, darančių nusižengimus ir dažnai keičiančių darbovietes. | Teikti informaciją Valstybės tarnautojų ir Juridinių asmenų registrams. | Savivaldybės administracijos Personalo skyrius | Nuolat | Bus užtikrintas tinkamas antikorupcinių ir kitų teisės aktų reikalavimų vykdymas. Pateikta visa būtina informacija. |
| 12. | Savivaldybės administracijos direktoriaus įsakymais sudaromos komisijos ir darbo grupės įvairiems klausimams spręsti. Yra rizika, kad į jas gali būti įtraukiami asmenys, suinteresuoti savanaudiškai spręsti problemas. | Tikrinti ir informuoti darbuotojus, kad į Savivaldybės administracijos direktoriaus sudaromas komisijas ir darbo grupes įtrauktų asmenų dalyvavimas šių komisijų ir darbo grupių veikloje nesukeltų interesų konflikto. Informuotikomisijoms ir darbo grupėms priklausančius asmenis apie pareigą nusišalinti iškilus interesų konfliktui. | Savivaldybės administracijos struktūrinių padalinių vadovai ir Personalo skyrius | Nuolat | Savivaldybės administracijos valstybės tarnautojams**,** darbuotojams, dirbantiems pagal darbo sutartis, ir kitiems asmenims, dalyvaujantiems komisijų ir darbo grupių veikloje,sumažės galimybių sukelti viešųjų ir privačių interesų konfliktą. Atliktų kontrolės veiksmų skaičius. |
| 13. | Gyventojams gali trūkti informacijos apie anoniminės telefono linijos veikimą Savivaldybės administracijoje, kai gyventojai gali paskambinti ir pranešti apie galimus teisės aktų pažeidimus ir korupcijos pasireiškimą. | Užtikrinti Savivaldybės administracijos anoniminių pranešimų linijos (karštosios linijos) veikimą ir populiarinimą. | Savivaldybės administracijos Centralizuotas vidaus audito skyrius ir Viešųjų ir tarptautinių ryšių skyrius, Ūkio skyrius | Nuolat | Bus užtikrintas tinkamas tel. Nr. 8 800 00772administravimas.Užregistruotų anoniminių ir kitų pranešimų skaičius. |
| 14. | Yra rizika, kad galimi pažeidimai atliekant viešuosius pirkimus. | Siekti didinti viešųjų pirkimų apimtis per Centrinę perkančiąją organizaciją, atsižvelgiant į Centrinės perkančiosios organizacijos prekių ir paslaugų kataloge pateiktų prekių, paslaugų ir darbų asortimentą. | Savivaldybės administracijos Viešųjų pirkimų skyrius, kiti struktūriniai padaliniai ir asmenys, kuriems pavesta atlikti viešuosius pirkimus. | Nuolat | Sistemingai didės per Centrinę perkančiąją organizaciją atliktų pirkimų procentinė išraiška. |
| 15. | Siekti didesnio viešųjų pirkimų komisijos veiklos nešališkumo, mažinti skundų dėl proceso organizavimo ir galimo neobjektyvumo gaunamų skundų skaičių | Įrašinėti viešųjų pirkimų komisijos posėdžius, kuriuose susipažįstama su tiekėjų (teikėjų) pasiūlymais, dalyvauja tiekėjų (teikėjų) atstovai ar jų įgalioti asmenys (perkamų prekių ir paslaugų vertė didesnė nei 58 tūkst. Eur (be PVM), o darbų – 145 tūkst. Eur (be PVM). | Savivaldybės administracijos Viešųjų pirkimų skyrius | Nuolat | Užtikrinti, kad būtų laikomasi lygiateisiškumo, nediskriminavimo, abipusio pripažinimo, proporcingumo principų. Įrašyti visi viešųjų pirkimų komisijos posėdžiai, kuriuose susipažįstama su tiekėjų (teikėjų) pasiūlymais, dalyvauja tiekėjų (teikėjų) atstovai ar jų įgalioti asmenys (perkamų prekių ir paslaugų vertė didesnė nei 58 tūkst. Eur (be PVM), o darbų – 145 tūkst. Eur (be PVM). |
| 16. | Visuomenė galimai per mažai domisisavivaldybės vykdoma korupcijos prevencija. | Informuoti visuomenę apie savivaldybėje vykdomą korupcijos prevencijos veiklą ir vykdomas antikorupcines priemones. | Savivaldybės administracijos Centralizuotas vidaus audito skyrius ir Viešųjų ir tarptautinių ryšių skyrius | Nuolat | Vilniaus rajono savivaldybės interneto svetainėje ir socialiniuose tinkluose skelbiama informacija, skirta šviesti rajono gyventojus apie vykdomas korupcijos prevencines priemones ir didinti pasitikėjimą Savivaldybės administracijos darbu. |
| 17. | Yra rizika, kad dalisSavivaldybės administracijos darbuotojų yra nepakankamai informuoti apie korupcijos prevencijos ir neteisėtų veikų nustatymo veiklą. | Organizuoti Savivaldybės administracijoje mokymus antikorupcijos temomis. | Savivaldybės administracijos Personalo skyrius | Nuolat | Savivaldybės valstybės tarnautojai ir darbuotojai**,** dirbantys pagal darbo sutartis, bus supažindinti su korupcijos pasekmėmis ir prevencinėmis priemonėmis. |
| 18. | Korupcijos užuomazgos atsiranda dar jaunystėje, vaikai ir jaunimas ne visada noriai įsitraukia į antikorupcinę veiklą. | Integruoti į ugdymo procesą antikorupcinį švietimą. | Savivaldybės administracijos Švietimo skyrius | Nuolat | Bus surengti bendrojo ugdymo mokyklų mokinių konkursai, moksleivių debatai, darbų parodos, daugiau mokinių bus supažindinti su antikorupcinėmis iniciatyvomis ir korupcijos grėsmėmis švietimo renginiuose. |
| 19. | Visuomenėje gali būti susidariusi nuomonė, kad infrastruktūriniai projektai (kelių projektavimas, tvarkymas, asfaltavimas, apšvietimas) yra nepakankamai viešinami. | Papildomai viešinti informaciją apie įgyvendinamus infrastruktūrinius projektus, jų rezultatus. | Savivaldybės administracijos Investicijų skyrius, Statybos skyrius, Viešųjų ir tarptautinių ryšių skyrius | Nuolat  | Visuomenė bus dažniau informuojama apie infrastruktūrinius projektus. Informacija bus skelbiama Vilniaus rajono savivaldybės interneto svetainėje**,** socialinių tinklų paskyrose ir spaudoje.  |

\_\_\_\_\_\_\_\_\_\_\_\_\_\_\_\_\_\_\_\_\_\_\_